Verner Aurola

**Verner Johannes Aurola**, vuoteen 1919 **Mallat** (31. tammikuuta 1899 Jääski – 24. lokakuuta 1969 Helsinki) oli rovasti, Helsingin NMKY:n pääsihteeri ja kristillinen kirjailija.

## Henkilöhistoria
Verner Aurolan isä oli räätäli Matti Mallat ja äiti Anna Pöhö. Hänen puolisonsa vuodesta 1938 oli Linda Viktoria Gustava Welroos. Geologi Erkki Aurola oli hänen nuorempi veljensä. Verner Aurola kirjoitti ylioppilaaksi Sortavalan lyseosta 1918, suoritti teologian erotutkinnon 1922  ja vihittiin papiksi 1924. Hän suoritti Yhdysvalloissa Springfieldin yliopistossa Bachelor of Science -tutkinnon 1931 ja teologian kandidaatti hänestä tuli Suomessa 1948. Aurola oli Helsingin keskusvankilan apulaisopettaja 1924–1928. Tammisaaren pakkotyölaitoksen vt. pastori 1924–1928, Tilkan päällikköpastori 1941–1943 ja Töölön seurakunnan virallinen apulainen 1943–1944. Helsingin NMKY:n pääsihteeri Aurolasta tuli 1928. Hän toimi myös opettajana ja NMKY:n julkaisemien lehtien *[[Nuori Mies (lehti)|Nuori Mies]]* ja *[[Veljesvartio]]* sekä Helsingin NMKY:n *[[Kuukauslehti|Kuukauslehden]]* päätoimittajana, samoin kuin *[[Kirkon Nuoriso]]n* toimitussihteerinä 1934–1939 ja *[[Uusi Suomi|Uuden Suomen]]* pyhäpäiväsivun toimittajana 1945–1957. Aurolalla oli useita luottamus- ja järjestötehtäviä ja hän julkaisi kristillisiä teoksia. Sota-aikana Aurola toimi sotasairaalan pappina, rovastin arvonimen hän sai vuonna 1947. 

## Julkaisuja
* *Miehet etsimässä elämää: Helsingin Nuorten miesten kristillisen yhdistyksen 40-vuotisjuhlajulkaisu 1889-1929*, 1929
* *Poikien kesken*, 1929
* *Nuorisomme siveellisen puhtauden puolesta: esitelmiä siveellisyyskokouksia varten*, 1933
* *Sankarivoittoja kiusauksien keskellä: ohjeita nuorukaisten ja nuorten miesten siveellisyystaistelussa*, 1933
* *Kääntyminen*, 1936
* *Kymmenen ihanaa kesää Degerössä: NMKY:n kesäkoti 1927–1936*, 1936
* *Mitä Oxfordin ryhmäliikkeellä on meille annettavana?*, 1936
* *Turvattu tie: kirjanen sodanaikaisia lukupiirejä varten*, 1940
* *Haavoittuneiden sielunhoitajina: Suomen-Venäjän sodissa 1939–1942*, 1942
* *Miehet ja kristillisyys*, 1942
* *Pojasta mieheksi: kristillisen poika-, nuorukais- ja miestyön käsikirja*, 1944,  Yrjö Karilas, Verner J. Aurola, Sulo Karpio, Reino Aalto
* *Jeesus Kristus on Herra: näkyjä kristillisen nuorison pyhiinvaellusteiltä*, 1948
* *Tottelimme taivaallista näkyä: tunnetut nuorisotyöntekijät kertovat*, 1949, toim. Verner Laurila, Helge Ukkola 
* *Tohtori [[John R. Mott]]: piirteitä hänen elämästään ja vaikutuksestaan*, 1958
* *Yhteiseltä taipaleelta: *Helsingin nuorten miesten kristillinen yhdistys r.y.'', 1965

## Lähteet

## Aiheesta muualla
* Verner J. Aurola : Ceylon - jalokivien ja buddhalaisen mystiikan palmusaari I, Helsingin Sanomat, 31.01.1937, nro 29, s. 8, Kansalliskirjaston digitaaliset aineistot
* Verner J. Aurola : Ceylon - jalokivien ja buddhalaisen mystiikan palmusaari II, Helsingin Sanomat, 14.02.1937, nro 43, s. 8, Kansalliskirjaston digitaaliset aineistot
* Verner J. Aurola : Ihmisiä, junia, härkiä ja temppeleitä. Matkakuvaus Etu-Intiasta, Helsingin Sanomat, 03.03.1937, nro 60, s. 4, Kansalliskirjaston digitaaliset aineistot
*  Verner J. Aurola : Intian kysymyksen ratkaisu, Helsingin Sanomat, 15.03.1937, nro 72, s. 4, Kansalliskirjaston digitaaliset aineistot